**Pot fi**

*Laura Simon*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă dăruiesc miracolului.

Inspir, expir.

Este fabuloasă senzația

De plin, de gol,

De lumină și întuneric.

Sunt antagonice ca soarele și luna,

Sau yin și yang.

Iarăși îmi spui că-s tristă?

Nu sunt. Experimentez.

Mă atrage tot ce n-am făcut,

Ce n-am simțit.

Pot fi fluture în câmp înflorit

Zburând aiurea peste tot,

Iubind tot ce se poate.

Sunt aer.

Sau pot fi lup în crâng

Mușcând din pradă vie,

Dorind să mă înfrupt din seva vieții.

Sunt foc.

Mai pot fi o meduză multicoloră,

Plutind în ape limpezi

De-un verde-albastru coborât din curcubeu.

Sunt apă.

Da, știu, visez cam mult

Căci sunt pământ de fapt,

Cel din care m-am construit în timp.

Dar pot dori să fiu aer, foc sau apa.

Pot experimenta.

Inspir, expir.